
ของนายกเทศมนตรีตำบลมะกรูด อำเภอโคกโพธิ์  จังหวัดปัตตานี
นายมนตรี  ดอเลาะ
แถลงต่อสภาเทศบาลตำบลมะกรูด
วันจันทร์ ที่ 17  เดือน พฤษภาคม  พ.ศ. 2564
-----------------------------

เรียน  ท่านประธานสภาเทศบาลตำบลมะกรูด ที่เคารพ

		ตามที่ คณะกรรมการการเลือกตั้งประจำเทศบาลตำบลมะกรูด อำเภอโคกโพธิ์  จังหวัดปัตตานี ได้จัดให้มีการเลือกตั้งนายกเทศมนตรีตำบลมะกรูด และสมาชิกสภาเทศบาลตำบลมะกรูด เมื่อวันที่  28  มีนาคม  2564  ซึ่งปรากฏว่ากระผม นายมนตรี  ดอเลาะ ได้รับฉันทานุมัติจากที่พี่น้องประชาชนชาวเทศบาลตำบลมะกรูด  ให้เข้าดำรงตำแหน่งนายกเทศมนตรีตำบลมะกรูด  และบัดนี้คณะกรรมการการเลือกตั้งได้ประกาศรับรองผลการเลือกตั้ง ให้กระผมได้รับการเลือกตั้งเป็นนายกเทศมนตรีตำบลมะกรูดเป็นที่เรียบร้อยแล้ว  ตามประกาศคณะกรรมการการเลือกตั้ง เรื่องผลการเลือกตั้งนายกเทศมนตรีตำบลมะกรูด (ผ.ถ.17) ลงวันที่  21  เมษายน  2564  นั้น
		เพื่อให้การบริหารงานของเทศบาลตำบลมะกรูดเป็นไปตามบทบัญญัติในมาตรา 48 ทศพระราชบัญญัติเทศบาล พ.ศ.2496  แก้ไขเพิ่มเติม (ฉบับที่ 12)  พ.ศ.2546 ความว่า “ก่อนที่นายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ  ทั้งนี้ภายในสามสิบวันนับแต่วันประกาศผลการเลือกตั้งนายเทศมนตรี” และเพื่อให้การบริหารงานของเทศบาลตำบลมะกรูดเป็นในทิศทางที่แน่นอน ชัดเจน และครอบคลุมภารกิจหลักของเทศบาลตำบล ซึ่งภารกิจหลักหรือหน้าที่ที่เทศบาลต้องทำในเขตเทศบาล ตามพระราชบัญญัติเทศบาล พ.ศ.2496 แก้ไขเพิ่มเติม (ฉบับที่ 12) พ.ศ.2546 มีดังนี้
		มาตรา  50 ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาลดังต่อไปนี้
(1) รักษาความสงบเรียบร้อยของประชาชน
(2) ให้มีและบำรุงทางบกและทางน้ำ
(3) รักษาความสะอาดของถนน หรือทางเดินและที่สาธารณะรวมทั้งกำจัดมูลฝอยและสิ่งปฏิกูล
(4) ป้องกันและระงับโรคติดต่อ
(5) ให้มีเครื่องใช้ในการดับเพลิง
(6) ให้ราษฎรได้รับการศึกษาอบรม
(7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ
(8) บำรุงศิลปะ จารัตประเพณี ภูมิปัญญาท้องถิ่น  และวัฒนธรรมอันดีของท้องถิ่น
(9) หน้าที่อื่นตามที่กฎหมายบัญญัติให้เป็นหน้าที่ของเทศบาล
การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี  และให้คำนึงถึงการมีส่วนร่วมของประชาชนในการจัดทำแผนเทศบาล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน  และการเปิดเผยข้อมูลข่าวสาร  ทั้งนี้ให้เป็นไปตามกฎหมาย ระเบียบ  ข้อบังคับว่าด้วยการนั้น  และหลักเกณฑ์และวิธีการที่กระทรวงมหาดไทยกำหนด
มาตรา 51 ภายใต้บังคับแห่งกฎหมาย  เทศบาลตำบลอาจจัดทำกิจการใดๆ ในเขตเทศบาลดังต่อไปนี้
(1) ให้มีน้ำสะอาด หรือการประปา
(2) ให้มีโรงฆ่าสัตว์
(3) ให้มีตลาด ท่าเทียบเรือ และท่าข้าม
(4) ให้มีสุสาน และฌาปนสถาน
(5) บำรุง  และส่งเสริมการทำมาหากินของราษฎร
(6) ให้มีและบำรุงสถานที่ทำการพิทักษ์ รักษาคนเจ็บไข้
(7) ให้มีและบำรุงการไฟฟ้าหรือแสงสว่างโดยวิธีอื่น
(8) ให้มีและบำรุงทางระบายน้ำ
(9) เทศพาณิชย์
อีกทั้งเป็นไปวิสัยทัศน์ ยุทธศาสตร์  แนวทางการพัฒนา  ซึ่งเทศบาลตำบลมะกรูด อำเภอโคกโพธิ์  จังหวัดปัตตานี  ได้กำหนดวิสัยทัศน์ของการพัฒนาท้องถิ่นที่ต้องการให้เกิดขึ้นในอนาคตที่พึงประสงค์ไว้ว่า “ส่งเสริมคุณภาพชีวิต  บริหารด้วยหลักธรรมาภิบาล  พัฒนาระบบบริการสู่ความเป็นเลิศ” รวมทั้งสามารถดำเนินการบริหารงานเทศบาล ได้อย่างเป็นระบบเพื่อประโยชน์สุขของประชาชนในท้องถิ่น
บัดนี้ กระผมในฐานะนายกเทศมนตรีตำบลมะกรูด และคณะผู้บริหารได้กำหนดนโยบายในการบริหารงานของเทศบาลตำบลมะกรูด โดยขอเรียนให้ท่านสมาชิกสภาเทศบาลตำบลมะกรูดได้ทราบถึงเจตนารมณ์ ยุทะศาสตร์ และนโยบาย ที่มุ่งมั่นจะสร้างเสถียรภาพและความมั่นคงในการพัฒนา เศรษฐกิจสังคม และการเมือง ทั้งนี้เพื่อประโยชน์สุขของพี่น้องประชาชนชาวเทศบาลตำบลมะกรูด  โดยยึดมั่นในการปกครองระบอบประชาธิปไตย อันมีพระมหากษัตริย์ทรงเป็นประมุข และคำนึงถึงบทบัญญัติของรัฐธรรมนูญแห่งราชอาณาจักรไทย  ซึ่งถือเป็นกฎหมายสูงสุดในการปกครองประเทศ รวมทั้งกรอบอำนาจหน้าที่ของเทศบาล ซึ่งได้บัญญัติไว้ตามพระราชบัญญัติไว้ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542
ดังนั้น เพื่อให้การบริหารงานของเทศบาลตำบลมะกรูดสามารถบรรลุตามภารกิจและเป้าหมายในการพัฒนาท้องถิ่นให้เจริญก้าวหน้า ทั้งการพัฒนาด้านคนและสังคม การพัฒนาด้านโครงสร้างพื้นฐาน การพัฒนาด้านเศรษฐกิจ การพัฒนาด้านการเมืองการบริหาร และการพัฒนาด้านทรัพยากรธรรมชาติและสิ่งแวดล้อม จึงขอแถลงนโยบายดังกล่าวต่อที่ประชุมสภาเทศบาลตำบลมะกรูด ดังต่อไปนี้
1. นโยบายการพัฒนาด้านคนและสังคม
1) พัฒนาคุณภาพชีวิตของประชาชนและครอบครัวให้มีความเป็นอยู่ที่ดีขึ้น
2) ส่งเสริมสนับสนุนให้ประชาชนทุกกลุ่มมีความรู้และมีระดับการศึกษาสูงขึ้น
3) พัฒนาการศึกษาระดับปฐมวัย  โดยสนับสนุนให้มีการพัฒนาคุณภาพของศูนย์พัฒนาเด็กเล็กในความรับผิดชอบให้มีมาตรฐานสูงขึ้น และจัดตั้งศูนย์พัฒนาเด็กเล็กแห่งใหม่ให้เพียงพอกับการพัฒนาเด็กเล็กในพื้นที่
4) ส่งเสริมสนับสนุนให้บุคคล ครอบครัว ชุมชน องค์กรชุมชน เอกชน องค์กรวิชาชีพสถาบันศาสนา  และสถาบันทางสังคมอื่นๆ เข้ามามีส่วนร่วมในการจัดการศึกษาของท้องถิ่นในอนาคต  ในรูปแบบของคณะกรรมการสถานศึกษาขั้นพื้นฐาน
5) สนับสนุนให้ประชาชนที่พ้นวัยเรียนได้รับการศึกษานอกระบบ  ให้สอดคล้องกับความต้องการและศักยภาพของท้องถิ่น
6) ส่งเสริมและพัฒนาให้ประชาชนทุกคนมีสุขภาพอนามัยที่สมบูรณ์แข็งแรง
7) รณรงค์ควบคุมและป้องกันโรคระบาดต่างๆ ตลอดจนสนับสนุนกิจกรรมของอาสาสมัครสาธารณสุข
8) ส่งเสริมและสร้างโอกาสให้ประชาชนทุกคนสามารถเข้าถึงบริหารต่างๆ ของรัฐได้อย่างเท่าเทียมและเสมอภาค รวมทั้งการจัดสวัสดิการที่จำเป็นพื้นฐานสำหรับประชาชนทุกกลุ่ม
9) จัดกิจกรรมเพื่อส่งเสริมสนับสนุนให้เด็กและเยาวชน มีสุขภาพกายสุขภาพจิตที่ดี ห่างไกลยาเสพติด และเกิดทัศนคติที่ดีในการดำรงชีวิต โดยการปลูกฝังค่านิยมที่ดีต่อการกีฬา รวมทั้งการจัดกิจกรรมแข่งขันกีฬา สนับสนุนวัสดุอุปกรณ์การกีฬา และสร้างสนามกีฬาให้กับชุมชน
10) สร้างมาตรการและจัดระบบป้องกันให้ประชาชนเกิดความมั่นใจในความปลอดภัยของชีวิตและทรัพย์สิน โดยจัดการและสนับสนุนให้มีหน่วยกู้ภัย อปพร. ที่มีคุณภาพสู่มาตรฐาน
11)  ดำเนินการด้านสังคมสงเคราะห์ เพื่อสนับสนุนการพัฒนาคุณภาพชีวิตแก่ผู้ยากไร้ คนชรา คนพิการ คนป่วย และผู้ด้อยโอกาส ให้มีคุณภาพชีวิตที่ดีและสามารถช่วยเหลือตนเองได้ รวมทั้งพัฒนาและส่งเสริมให้เด็ก เยาวชน และองค์กรสตรี เข้ามามีส่วนร่วมในการพัฒนาเทศบาล
12)  ส่งเสริมและสนับสนุนกิจกรรมขององค์กรศาสนาทุกศาสนา
13)  ส่งเสริมสืบทอดและบำรุงรักษาไว้ซึ่งศาสนา ศิลปวัฒนธรรมขนบธรรมเนียมประเพณี ภูมปัญญาอันดีงามของท้องถิ่นและสังคมให้อยู่สืบไป
14)  ส่งเสริมและสนับสนุนให้เยาวชน  และประชาชนได้เข้าถึงหลักธรรมคำสอนของศาสนาอย่างสม่ำเสมอ เพื่อเป็นเครื่องมือในการพัฒนาจิตใจของคน ให้มีคุณธรรมและจริยธรรม
2. การพัฒนาด้านโครงสร้างพื้นฐาน
1) จัดทำและวางระบบผังโคกโพธิ์ให้เหมาะสมกับสภาพพื้นที่ และสามารถรองรับการขยายตัวของโคกโพธิ์ในอนาคตได้อย่างมีประสิทธิภาพ
2) พัฒนาด้านโครงสร้างพื้นฐาน ได้แก่ ถนน คูระบายน้ำ ทางเท้า สะพาน ให้มีมาตรฐานครอบคลุมทุกพื้นที่
3) ขยายเขตไฟฟ้าสาธารณะให้มีมาตรฐานและพียงพอครอบคลุมทุกพื้นที่
4) ขยายเขตให้บริหารโทรศัพท์สาธารณะให้ครอบคลุมทุกพื้นที่
5) จัดให้มีน้ำสะอาดที่ได้มาตรฐานและเพียงพอสำหรับใช้ในการอุปโภคบริโภค
6) พัฒนาและใช้ที่ดินว่างเปล่าอย่างมีคุณภาพให้เกิดประโยชน์แก่ส่วนรวม
7) พัฒนา ปรับปรุง แหล่งน้ำสาธารณะประโยชน์ เพื่อให้มีน้ำใช้ในการอุปโภคและการเกษตร รวมทั้งเป็นแหล่งกักเก็บน้ำไว้ใช้ในการแก้ไขปัญหาสาธารณะภัยต่างๆ
8) ควบคุมการปลูกสร้างอาคารให้เป็นไปตามกฎหมาย
9) ปรับปรุงภูมิทัศน์ จัดหา บำรุงรักษาสถานที่พักผ่อนหย่อนใจ และสถานที่ออกกำลังกายสำหรับประชาชนอย่างเพียงพอ
10)  เสริมสร้างมาตรการในการป้องกันและแก้ไขปัญหาน้ำท่วมขังในชุมชนให้มีประสิทธิภาพและระบายน้ำให้ดียิ่งขึ้น รวมทั้งขยายโครงข่ายการระบายน้ำให้ทั่วถึงทั้งเขต  และสามารถป้องกันและแก้ไขปัญหาได้ในระยะยาว
๓.  การพัฒนาด้านเศรษฐกิจ
    ๑) ส่งเสริมสนับสนุนการสร้างอาชีพเพื่อเพิ่มงานเพิ่มรายได้ให้แก่ประชาชน
   ๒) ส่งเสริมสนับสนุนการประกอบอาชีพประมง การเพาะเลี้ยงสัตว์น้ำ โดยใช้ทรัพยากรในพื้นที่ให้เกิดประโยชน์ที่สุด
		   ๓) รณรงค์และแก้ไขปัญหาการประกอบอาชีพที่ทำลายทรัพยากรธรรมชาติทางทะเลและส่งเสริมการประกอบอาชีพตามแนวพระราชดำริเศรษฐกิจพอเพียง
  ๔) ส่งเสริมสนับสนุนให้เกิดการรวมกลุ่มอาชีพในชุมชนที่เข้มแข็งยั่งยืน
  ๕) จัดให้มีตลาดนัดในชุมชน และจัดระเบียบการจำหน่ายสินค้าในพื้นที่
       ๖) พัฒนาแหล่งทรัพยากรทางธรรมชาติในชุมชนให้เหมาะสมแก่การท่อง
   ๗) สนับสนุนโครงการแก้ไขปัญหาความยากจนของรัฐบาล โดยมีจุดมุ่งหมายเพื่อเพิ่มรายได้ ลดรายจ่าย และขยายโอกาสให้กับประชาชน
   ๘) ส่งเสริมกิจกรมที่สอดคล้องตามแนวทางเศรษฐกิจพอเพียง บนพื้นฐานของการประกอบสัมมาอาชีพ ที่รู้จักพอประมาณ มีเหตุผล มีภูมิคุ้มกัน ด้วยความรู้และคุณธรรม เพื่อนำไปสู่การพัฒนาแบบยั่งยืน
๔.  การพัฒนาด้านการเมืองการบริหาร
  	    ๑) น้อมรับพระราชดำรัสของพระบาทสมเด็จพระเจ้าอยู่หัวคือ “เข้าใจ เข้าถึง และพัฒนา” ตลอดจนแนวคิดตามหลัก “เศรษฐกิจพอเพียง” มาใช้เป็นเครื่องนำทางสู่ความสำเร็จของการบริหารงาน เพื่อให้เข้าใจลึกซึ้งถึงรากฐานของตำบลมะกรูด และใช้ทรัพยากรที่มีอยู่อย่างจำกัด ให้เกิดความคุ้มค่าเพื่อประโยชน์สูงสุดของประชาชน
  ๒) ส่งเสริมการปกครองระบอบประชาธิปไตยอันมีพระมหากษัตริย์เป็นประมุข และให้ประชาชนมีความรู้ความเข้าใจ และศรัทธายึดมั่นในระบอบประชาธิปไตย
  ๓) ส่งเสริมสนับสนุนและพัฒนาให้เทศบาลตำบลมะกรูดเป็นองค์กรธรรมาภิบาล ที่มีหลักการบริหารจัดการที่ดี และเป็นหน่วยบริการสังคมที่ดี มีมาตรฐาน
  ๔) เพิ่มประสิทธิภาพด้านการบริการประชาชน ให้มีความถูกต้อง สะดวก รวดเร็ว และลดขั้นตอนที่ยุ่งยาก
  	  ๕)ส่งเสริมให้ประชาชนมีความรู้ความเข้าใจเกี่ยวกับการปกครองในระบอบประชาธิปไตย และเปิดโอกาสให้เข้ามามีส่วนร่วมในการบิหารจัดการ
   ๖) พัฒนาและปรับปรุงระบบข้อมูลข่าวสาร สารสนเทศ ให้มีความทันสมัย ตรงตามความเป็นจริง และประชาชนสามารถเข้าถึงได้ง่าย
  ๗) ส่งเสริมและสร้างขวัญกำลังใจ ความสามัคคีให้เกิดขึ้นกับบุคลากรภายในองค์กร และพัฒนาและยกระดับความรู้ความสามรถของบุคคลากรให้สามารถปฏิบัติงานได้อย่างมีประสิทธิภาพ รวดเร็ว ถูกต้องตามระเบียบขั้นตอน และกฎหมายที่เกี่ยวข้อง
  ๘) ดำเนินการจัดทำงบประมาณและปรับปรุงระบบภาษี และแผนงานการบริหารทรัพย์สินของเทศบาล ให้มีความเหมาะสมและสอดคล้องกับความต้องการของประชาชนและชุมชน เพื่อให้เกิดประโยชน์สูงสุด
  ๙) ส่งเสริมสนับสนุนการรวมตัว การรวมกลุ่มของชุมชน ตามหลักการปกครองท้องที่แบ่งแยกตามหมู่บ้านที่อยู่ในเขตเทศบาล ให้มีความเข้มแข็งในการพัฒนาคุฯภาพชีวิตและศักยภาพที่มีในรูปแบบคณะกรรมการหมู่บ้านพัฒนาของชุมชน ตามนโยบายของรัฐบาลและท้องถิ่น
  ๑0) ส่งเสริมให้เกิดความเข้าใจและความสัมพันธ์อันดีระหว่างประชาชนและองค์กรปกครองส่วนท้องถิ่นอื่น หรือส่วนราชการอื่น เพื่ออุดหนุน อนุเคราะห์เครื่องมือ เครื่องจักรกล หรือบุคลลากรเพื่อให้เกิดประโยชน์สูงสุดแก่ประชาชนและท้องถิ่น
๕. การพัฒนาด้านทรัพยากรธรรมชาติและสิ่งแวดล้อม
๑) จัดวางระบบและมาตรการเพื่อเพิ่มประสิทธิภาพในการกำจัดขยะมูลฝอยและสิ่งปฏิกูล และแก้ไขปัญหามลพิษต่างๆ
๒) รณรงค์ให้ประชาชนมีส่วนร่วมในการรักษาความสะอาดและลดปริมาณขยะ
๓)สร้างจิตสำนึกและความตระหนักให้แก่ประชาชน เรื่องการอนุรักษ์ทรัพยากร ธรรมชาติและสิ่งแวดล้อม
๔) แก้ไขปรับปรุงสภาพแวดล้อมที่เป็นอันตรายต่อการดำรงชีวิตของประชาชน และฟื้นฟูทรัพยากรธรรมชาติที่ถูกทำลาย
๕) ปรับปรุงสภาพภูมิทัศน์มนพื้นที่ให้มีความเรียบร้อยสวยงาม ปลอดมลพิษเกิดเป็นชุมชนน่าอยู่
๖) ส่งเสริมและสนับสนุนให้ชุมชนและครัวเรือน รู้จักใช้พลังงานอย่างคุ้มค่า และการใช้พลังงานทางเลือก ตลอดจนการจัดทำกิจกรรมต่างๆที่มุ่งไปสู่การอนุรักษ์ทรัพยากรและลดภาวะโลกร้อน
     ๗) ส่งเสริมและสนับสนุนการท่องเที่ยว โดยการปรับปรุงสภาพภูมิทัศน์ของตำบลมะกรูด ถนน ไฟฟ้า และเกาะกลางในเขตเทศบาลให้สวยงาม และดึงดูดใจนักท่องเที่ยวที่ใช้เส้นทางให้มากที่สุด และสร้างความเจริญ ความภูมิใจ และความพึงพอใจให้กับประชาชนผู้อยู่อาศัยในเขตเทศบาลเองด้วยอีกทางหนึ่ง

การกำหนดนโยบายในการบริหารงานเทศบาลดังที่ได้แถลงมาแล้วนั้น ได้วางอยู่บนพื้นฐานของความจริง ที่สามารถนำไปกำหนดเป็นโครงการต่างๆ ให้เป็นรูปธรรมอย่างชัดเจนได้ แต่ปัจจัยที่สำคัญยิ่งประการหนึ่งซึ่ งจะนำไปสู่ความสำเร็จได้ก็คือ “การมีส่วนร่วมของชุมชนและทุกภาคส่วน” ที่จะต้องเข้ามาช่วยกันเป็นพลังที่สำคัญในการขับเคลื่อนอย่างจริงจัง ซึ่งจะบังเกิดผลได้ในทางปฏิบัติ หรือจะสัมฤทธิ์ผลได้โดยไม่ลำบากนัก ทั้งนี้ก็ด้วยความรู้ ความเข้าใจในการภารกิจ ทิศทางและเป้าหมายขององค์กร ความร่วมมือของทุกภาคส่วนที่เกี่ยวข้องในแต่ระดับ ตั้งแต่ระดับภายในองค์กรเทศบาลด้วยกัน ได้แก่ สมาชิกสภาเทศบาลทุกท่าน ข้าราชการ พนักงาน และการหนุนเสริมจากภายนอก ได้แก่ องค์กรภาคีเครือข่าย ส่วนราชการต่างๆ ที่เกี่ยวข้อง ภาคเอกชนทั่วไป ชุมชน และพี่น้องประชาชน เป็นต้น ซึ่งกระผมหวังเป็นอย่างยิ่งว่า การร่วมมือกันของทุกภาคส่วนที่จะแปลงนโยบายไปสู่การปฏิบัติ ให้เกิดเป็นรูปธรรมขึ้นอย่างจริงจังนั้น จะส่งผลลัพธ์ต่อความเป็นสังคมที่ดีและมาตรฐานได้ มีการบริหารกิจการบ้านเมืองที่ดี ประชาชนมีความเป็นอยู่ดีมีความสุข ทรัพยากร ธรรมชาติและสิ่งแวดล้อมยั่งยืน บนพื้นฐานของการความเป็นเอกลักษณ์  และตัวตนของคนท้องถิ่น

กระผมนายมนตรี ดอเลาะ ทีมงานผู้บริหาร ต้องขอความร่วมมือร่วมใจในการทำงานจากสมาชิกทุกท่าน หมู่บ้านทุกหมู่บ้าน องค์กรภาคประชาชน และฝ่ายพนักงานประจำ เจ้าเจ้าหน้าที่ของเทศบาลทุกคน รวมทั้งส่วนราชการที่เกี่ยวข้อง เพื่อที่จะนำนโยบายไปปฏิบัติบนพื้นฐานของงบประมาณที่มีอยู่อย่างจำกัด  ของเทศบาลให้เกิดประโยชน์สูงสุด และกระผมขอให้ความเชื่อมั่นว่าจะบริหารงานด้วยความซื่อสัตย์ สุจริต โปร่งใส เพื่อให้เทศบาลได้ก้าวหน้า โดยยึดประโยชน์สุดของประชาชนทุกคนในเขตเทศบาลอย่างแท้จริง อีกทั้งจะรายงานผลการดำเนินงาน ตามนโยบายในด้านต่างๆ ให้สภาเทศบาลตำบลมะกรูดทราบในโอกาสต่อไป

     ขอขอบคุณ


(นายมนตรี  ดอเลาะ)
                                              นายกเทศมนตรีตำบลมะกรูด
